Vyhodnotenie pripomienkového konania 
(Návrh na udelenie štátneho súhlasu na pôsobenie súkromnej Vysokej školy zdravotníctva a sociálnej práce sv. Alžbety, n. o. v Bratislave)
A. Textová časť 
Spôsob pripomienkového konania:
Bežný/zjednodušený/skrátený postup	Bežné pripomienkové konanie. Obdobie: 26. 8. 2003 – 8. 9. 2003.	
Zoznam oslovených subjektov:	Podpredsedovia vlády SR (pre ekonomiku, pre legislatívu, pre európsku integráciu a pre ľudské a menšinové práva a regionálny rozvoj)	
	Úrad vlády SR – Sekcia – Inštitút aproximácie práva	
	Úrad vlády SR - Odbor vládnej agendy	
	Úrad vlády SR - Sekcia hospodárskej politiky	
	Úrad vlády SR – Sekcia kontroly	
	Ministerstvo dopravy, pôšt a telekomunikácií SR	
	Ministerstvo zahraničných vecí SR	
	Ministerstvo vnútra SR	
	Ministerstvo hospodárstva SR	
	Ministerstvo financií SR	
	Ministerstvo kultúry SR	
	Ministerstvo obrany SR	
	Ministerstvo zdravotníctva SR	
	Ministerstvo výstavby a regionálneho rozvoja SR	
	Ministerstvo spravodlivosti SR	
	Ministerstvo práce, sociálnych vecí a rodiny SR	
	Ministerstvo pôdohospodárstva SR	
	Ministerstvo životného prostredia SR	
	Národný bezpečnostný úrad	
	Úrad pre štátnu službu	
	Protimonopolný úrad SR	
	Najvyšší kontrolný úrad SR	
	Úrad geodézie, kartografie a katastra SR	
	Úrad priemyselného vlastníctva SR	
	Úrad pre normalizáciu, metrológiu a skúšobníctvo SR	
	Správa štátnych hmotných rezerv SR	
	Fond národného majetku SR	
	Štatistický úrad SR	
	Úrad pre štátnu pomoc	
	Úrad jadrového dozoru	
	Úrad pre verejné obstarávanie	
	Národný inšpektorát práce	
	Generálna prokuratúra	
	Najvyšší súd	
	Ústavný súd	
	Národná banka Slovenska	
	Slovenská akadémia vied	
	Krajský úrad v Bratislave	
	Odborový zväz pracovníkov školstva a vedy SR	
	Asociácia zamestnávateľských zväzov a združení SR	
	Slovenský zväz výrobných družstiev	
Počet oslovených subjektov:	41	
Zaslali do stanoveného termínu:	36	
Zaslali po termíne:	-	
Vôbec  nezaslali:	5 (Národný bezpečnostný úrad, Úrad pre štátnu službu, Národná banka Slovenska, Slovenská akadémia vied, Slovenský zväz výrobných družstiev)	
Subjekty, ktoré nemali pripomienky: 	27 (Podpredseda vlády p. Pál Csáky, ÚV SR – Sekcia – Inštitút pre aproximáciu práva, ÚV SR – Sekcia hospodárskej politiky, Ministerstvo zahraničných vecí SR, Ministerstvo financií SR, Ministerstvo hospodárstva SR, Ministerstvo kultúry SR, Ministerstvo výstavby a regionálneho rozvoja SR, Ministerstvo životného prostredia SR, Ministerstvo pôdohospodárstva SR, Ministerstvo dopravy, pôšt a telekomunikácií SR, Najvyšší kontrolný úrad SR, Úrad priemyselného vlastníctva SR, Úrad pre normalizáciu, metrológiu a skúšobníctvo SR, Správa štátnych hmotných rezerv SR, Fond národného majetku SR, Úrad geodézie, kartografie a katastra SR, Úrad pre štátnu pomoc, Štatistický úrad SR, Úrad jadrového dozoru SR, Úrad pre verejné obstarávanie, Národný inšpektorát práce, Generálna prokuratúra SR, Najvyšší súd SR, Ústavný súd SR– nepredkladá žiadne stanovisko, Krajský úrad v Bratislave, Asociácia zamestnávateľských zväzov a združení SR, Slovenská rektorská konferencia)    	
Počet vznesených pripomienok:	13	
Počet akceptovaných:	11	
Počet neakceptovaných, z toho počet zásadných – 
ktoré subjekty:	2/žiadne zásadné	
Rozporové konanie (s kým, kedy, na akej úrovni, s akým výsledkom):	-	
Počet odstránených pripomienok:	-	
Počet neodstránených pripomienok:	-	

B. Tabuľková časť
	Rezort	Pripomienka	Typ	Vyh.	Spôsob vyhodnotenia	
	Úrad vlády SR – Odbor vládnej agendy	Z hľadiska technických a jazykových úprav uplatňujeme k materiálu tieto pripomienky:
I.	Obal:
„Bratislava, august 2003“ nahradiť „Bratislava ... august 2003“

II.	Predkladacia správa:
ods. 4, 3. r.: „n. o. aby“ nahradiť „n. o., aby“

III.	Návrh na udelenie ...:
str. 1., I., ods. 1, 6. r.: „škôl.“ nahradiť „škôl“
str. 2, ods. 1, 2. r.: „práca ako aj“ nahradiť „práca, ako aj“
	    ods. 4, 4. r.: „pracovníkov a pritom“ nahradiť „pracovníkov, a pritom“
str. 3, ods. 1, 1. r.: „ustanovizne ako aj“
	                3. r.: „súhlasu a aby“ nahradiť „súhlasu, a aby“
	    II., ods. 5, 1. r.: „Nariadenia“ nahradiť „nariadenia“
str. 4, ods. 4, 2. r.: „novo vznikajúcej“ nahradiť „novovznikajúcej“
	    ods. 7, 1. zar., 1. r.: „Strednej“ nahradiť „strednej“
		    2. zar., 1. r.: „Nariadenia“ nahradiť „nariadenia“
		    3. zar., 2. r.: „Nariadenia“ nahradiť „nariadenia“
str. 5, ods. 2, 3. zar.: „zdravotníckym resp.“ nahradiť „zdravotníckym, resp.“
	                4. zar., 2. r.: „apod.“ nahradiť „a pod.“
	    ods. 3, 7. zar.: „verejno-právnych“ nahradiť „verejnoprávnych“
str. 6, ods. 4, d/, 2. r.: „Organizácie“ nahradiť „organizácie“
	    ods. 5, 1. r.: „laboratória“ nahradiť „laboratóriá“
	    ods. 6, 2. r.: „SVŠZ má“ nahradiť „SVŠZ, má“ 
		    4. r.: „v plnom rozsahu budú“ nahradiť „budú v plnom rozsahu“
str. 7, ods. 3, 4. r.: „SVŠZ, ako“ nahradiť „SVŠZ ako“

IV.	Návrh komuniké:
15. r.: „svojim“ nahradiť „svojím“	O	A	Všetky technické a jazykové pripomienky (22) sú akceptované a zapracované.	
	Úrad vlády SR – Sekcia kontroly	Oznam o materiáli na pripomienkové konanie nie je vyhotovený podľa predpísaného vzoru (Metodický pokyn na prípravu a predkladanie materiálov na rokovanie vlády SR časť 3.1.2. bod 4.)	O	A	V nasledovných pripomienkových konaniach sa použije platný predpísaný vzor.	
	Ministerstvo vnútra SR	Z poverenia Kancelárie ministra vnútra vyjadrujeme tieto pripomienky k Návrhu na udelenie štátneho súhlasu na pôsobenie súkromnej Vysokej školy zdravotníctva a sociálnej práce sv. Alžbety v Bratislave, n. o.   
Odporúčame: K návrhu uznesenia vlády, bod B.1. – doplniť v materiáli zdôvodnenie úlohy (na základe čoho sa doklad o udelení štátneho súhlasu uverejňuje vo Vestníku vlády Slovenskej republiky) a v nadväznosti na to treba opraviť uvedený názov publikačného prostriedku vlády. Správne má byť „Vestník vlády Slovenskej republiky.	O	A	Akceptované a zapracované v návrhu  uznesenia ako aj v dôvodovej správe.	
	Ministerstvo vnútra SR	Odporúčame: K návrhu - doplniť vyjadrenie Akreditačnej komisie na začlenenie navrhovanej vysokej školy medzi univerzitné alebo neuniverzitné v súlade s § 82 ods. 2 písm. f zákona č. 131/2002 Z. z. o vysokých školách v znení neskorších predpisov, pretože schvaľovanie predloženého neúplného návrhu si podľa § 105 ods. 1 citovaného zákona vyžiada opätovné rokovanie vlády o doplnení predkladaného návrhu, ako aj doplnenie už udeleného a uverejneného štátneho súhlasu.  	O	A	Akceptované a doplnené v návrhu aj v prílohe.	
	Ministerstvo obrany SR	K uvedenému materiálu Ministerstvo obrany Slovenskej republiky z hľadiska svojej vecnej pôsobnosti neuplatňuje pripomienky. 
Upozorňujeme však, že v časti II - Študijné programy je potrebné vypustiť v názve študijného odboru „laboratórne a vyšetrovacie metódy v zdravotníctve“ slovo „a“, ktoré mení zmysel názvu tohto študijného odboru a jeho nadbytočnosť vyplýva aj ďalšieho kontextu predmetného materiálu.	O	A	Akceptované – opravené v súlade s platnou sústavou študijných odborov..	
	Ministerstvo zdravotníctva SR	Ministerstvo zdravotníctva Slovenskej republiky nemá zásadné pripomienky. Upozorňujeme na možný časový nesúlad začiatku výučby, uvedeného pod bodom III. s  novelou vládneho návrhu zákona, ktorým sa mení a dopĺňa zákon č. 131/2002 Z.z. o vysokých školách, predloženého na rokovanie Národnej rady Slovenskej republiky a účinnosť ktorého sa navrhuje od 1.1.2004.  Žiadame preto Ministerstvo školstva Slovenskej republiky, aby  študijný program schválil až po účinnosti uvedeného návrhu novely zákona o vysokých školách, keďže sa v ňom menia  podmienky štúdia.	O	N	Neakceptované. Postupuje sa v súlade so súčasným platným právnym stavom.	
	Ministerstvo spravodlivosti SR	Navrhujeme zvážiť, či je požiadavka, aby uchádzači o štúdium na SVŠZ spĺňali podmienku výkonu praxe v odbore alebo v príbuznom odbore v trvaní minimálne 2 roky potrebná, nakoľko sa tým vylúči možnosť štúdia na SVŠZ pre tých absolventov stredných škôl, ktorí práve získali stredoškolské vzdelanie s maturitou.	O	ČA	Čiastočne akceptované.
Vzťahuje sa len na prijatie na externú formu štúdia (upravené na „mal by“) a najmä na študijný program ošetrovateľstva, kde je to potrebné.	
	Ministerstvo práce, sociálnych vecí a rodiny SR	Služobný úrad MPSVR SR z hľadiska vecnej pôsobnosti má k „Návrhu na udelenie štátneho súhlasu na pôsobenie súkromnej Vysokej školy zdravotníctva a sociálnej práce sv. Alžbety v Bratislave, n. o. nasledovné pripomienky: V Predkladacej správe v piatom odstavci „Zriadenie tejto súkromnej vysokej školy ......... na ich vzdelávanie“ navrhujeme doplniť aj sociálne zameranie: „Zriadenie tejto súkromnej vysokej školy je užitočné, lebo umožní rozšírenie poskytovania vysokoškolského vzdelávania v študijných programoch zdravotníckeho a sociálneho zamerania v súlade s príslušnými smernicami.....“. Ďalej  doplniť aj v I. Návrhu, strana 2: „Zriadenie tejto vysokej školy je užitočné, lebo umožní rozšírenie poskytovania vysokoškolského vzdelávania v študijných programoch zdravotníckeho a sociálneho zamerania v súlade.....“	O	A	Akceptované primeraným doplnením textu.	
	Ministerstvo práce, sociálnych vecí a rodiny SR	Služobný úrad MPSVR SR z hľadiska vecnej pôsobnosti má k „Návrhu na udelenie štátneho súhlasu na pôsobenie súkromnej Vysokej školy zdravotníctva a sociálnej práce sv. Alžbety v Bratislave, n. o. nasledovné pripomienky:  V II. Základné údaje o navrhovanej súkromnej Vysokej škole zdravotníctva sociálnej práce sv. Alžbety v Bratislave, n. o.  na strane 3 v Podmienkach pre postup do ďalšej časti štúdia a skončenie štúdia by bolo vhodné uviesť pre upresnenie pokračovania v magisterskom štúdiu ako predposlednú vetu: „Po úspešnom ukončení bakalárskeho štúdia absolvent  môže pokračovať v magisterskom štúdiu.“
	O	N	Neakceptované. Na postup z bakalárskeho študijného programu na magisterský študijný program sa môže vyžadovať prijímacia skúška. Možnosť nadväznosti magisterského štúdia na bakalárske vyplýva aj zo zákona o vysokých školách.	
	Protimonopolný úrad SR	K predmetnému návrhu zákona máme nasledujúce odporúčacie pripomienky:
Konkrétna vecná:
	V požiadavkách na uchádzačov o štúdium na SVŠZ sa v bode 2 uvádza, že uchádzači musia mať prax v odbore alebo v príbuznom odbore v trvaní min. 2 roky.
	S týmto ustanovením vyjadrujeme svoj nesúhlas. Zákon o vysokých školách síce priznáva vysokej škole, príp. fakulte právo určiť si podmienky na prijatie uchádzačov na štúdium, avšak požiadavku praxe považujeme za neopodstatnenú. Štúdium na vysokej škole má nadväzovať na stredoškolské štúdium tak, aby sa zabezpečila kontinuita vzdelávania. Požiadavka dvojročnej praxe ako podmienka na prijatie na vysokú školu by túto kontinuitu narušila. 
	V zákone o vysokých školách sa absolvovanie nástupnej praxe vyžaduje ako podmienka prijatia iba na špecializačné štúdium v medicíne, ktoré je však študijným programom tretieho stupňa a na prijímanie študentov na SVŠZ prvého a druhého stupňa sa preto nevzťahuje. Naviac predmetné ustanovenie má byť s účinnosťou od 1. 1. 2004 zrušené novelou zákona o vysokých školách, ktorá je v súčasnosti v legislatívnom procese, s odôvodnením, že ide o prvok, ktorý je v priamom rozpore s európskymi a svetovými trendmi v oblasti vysokého školstva.	O	ČA	Čiastočne akceptované. Vzťahuje sa len na prijatie na externú formu štúdia (upravené na „mal by“) a najmä na študijný program ošetrovateľstva, kde je to potrebné. Kontinuita je potrebná v dennej forme štúdia. Postupuje sa podľa súčasného právneho stavu.	
	Odborový zväz pracovníkov školstva a vedy na Slovensku (OZ PŠAV) 	K predloženému materiálu máme nasledovné pripomienky:
1.	Buď priamo v návrhu, alebo v predkladacej správe by bolo vhodné zdôvodniť (zrejme kvôli súhlasu Akreditačnej komisie) dlhšiu lehotu predloženia vzhľadom na ods.6, § 47, zák. 131/2002 Z.z.	O	A	Akceptované, zapracované v návrhu.

	OZ PŠAV	2.	V predloženom návrhu  „príloha_1“ treba aktualizovať dátum uznesenia vlády SR.	O	A	Akceptované, aktualizované.	
	OZ PŠAV	3.	V predloženom návrhu vlastný materiál“ v časti Finančné zabezpečenie treba zmeniť v poslednej vete: podľa § 91 ... (a nie § 51).	O	A	Akceptované, opravené.